ประกาศกรมสวัสดิการและคุ้มครองแรงงานเรื่อง หลักเกณฑ์ วิธีการ และเงื่อนไขการทํางานเกี่ยวกับเครื่องตอกเสาเข็มระบบไอน้ํา ระบบลมระบบไฮดรอลิค ระบบเครื่องยนต์เผาไหม้ภายใน ระบบดีเซลแฮมเมอร์ หรือระบบอื่นพ.ศ. 2552----------------------------------------------โดยที่กฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัยและสภาพแวดล้อมในการทํางานเกี่ยวกับงานก่อสร้าง พ.ศ. 2551 กําหนดให้นายจ้างที่มีการทํางานเกี่ยวกับเครื่องตอกเสาเข็มระบบไอน้ํา ระบบลม ระบบไฮดรอลิค ระบบเครื่องยนต์เผาไหม้ภายในระบบดีเซลแฮมเมอร์ หรือระบบอื่น ปฏิบัติตามหลักเกณฑ์ วิธีการ และเงื่อนไขที่อธิบดีประกาศกําหนดอาศัยอํานาจตามความในข้อ 56 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้ข้อ 1 ประกาศนี้เรียกว่า "ประกาศกรมสวัสดิการและคุ้มครองแรงงาน เรื่อง หลักเกณฑ์ วิธีการ และเงื่อนไขการทํางานเกี่ยวกับเครื่องตอกเสาเข็มระบบไอน้ํา ระบบลม ระบบไฮดรอลิค ระบบเครื่องยนต์ เผาไหม้ภายใน ระบบดีเซลแฮมเมอร์ หรือระบบอื่น พ.ศ. 2552"ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ 3 นายจ้างที่ให้ลูกจ้างทํางานเกี่ยวกับเครื่องตอกเสาเข็มระบบไอน้ํา ระบบลม ระบบไฮดรอลิค ระบบเครื่องยนต์เผาไหม้ภายใน ระบบดีเซลแฮมเมอร์ หรือระบบอื่น ต้องปฏิบัติ ดังนี้(1) ก่อนเริ่มปฏิบัติงานตอกเสาเข็มให้จัดฝึกอบรมให้กับลูกจ้างเกี่ยวกับการปฏิบัติงานตามคู่มือการใช้เครื่องตอกเสาเข็มและคู่มือการใช้สัญญาณสื่อสารระหว่างผู้ปฏิบัติงาน ในการตอกเสาเข็มตามข้อ 43 แห่งกฎกระทรวงกําหนดมาตรฐานในการบริหารและการจัดการด้านความปลอดภัยอาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2551 และจัดเก็บหลักฐานการฝึกอบรมพร้อมที่จะให้พนักงานตรวจแรงงานตรวจสอบได้(2) จัดให้มีผู้ให้สัญญาณสื่อสารในการตอกเสาเข็มเพื่อปฏิบัติตามคู่มือการใช้เครื่องตอกเสาเข็มและคู่มือการใช้สัญญาณสื่อสารระหว่างผู้ปฏิบัติงานในการตอกเสาเข็ม(3) ควบคุมดูแล ให้ลูกจ้างอยู่ในสภาพที่พร้อมในการปฏิบัติงานข้อ 4 ห้ามนายจ้างให้ลูกจ้างหรือบุคคลใดที่ไม่มีหน้าที่เกี่ยวข้อง ซึ่งอยู่ในสถานที่ก่อสร้างเขตก่อสร้าง หรือในพื้นที่รับผิดชอบของนายจ้างอยู่ใกล้บริเวณแท่นเครื่องตอกเสาเข็มในระยะน้อยกว่า 2 เท่าของความสูงของโครงเครื่องตอกเสาเข็มหรือเสาเข็ม ในขณะที่มีการใช้เครื่องตอกเสาเข็ม เช่น การเคลื่อนย้ายเครื่องตอกเสาเข็ม การยกเสาเข็ม การตอกเสาเข็มข้อ 5 ห้ามนายจ้างให้ลูกจ้างหรือบุคคลใดโหนเชือกหรือลวดสลิงของเครื่องตอกเสาเข็มข้อ 6 การทํางานเกี่ยวกับเครื่องตอกเสาเข็ม นายจ้างต้องปฏิบัติ ดังนี้(1) การทํางานเกี่ยวกับเครื่องตอกเสาเข็มระบบลม หรือระบบไฮดรอลิค ก. จัดให้มีการยึดโยง ท่อลม หรือท่อไฮดรอลิคกับตัวลูกตุ้มของเครื่องตอกเสาเข็มให้มั่นคงแข็งแรง ข. หยุดการใช้เครื่องตอกเสาเข็มระบบลมหรือระบบไฮดรอลิค กรณีท่อลมหรือท่อไฮดรอลิคชํารุด จนกว่าจะมีการแก้ไขให้มีความปลอดภัย(2) การทํางานเกี่ยวกับเครื่องตอกเสาเข็มระบบเครื่องยนต์เผาไหม้ภายใน ก. ตรวจสอบลวดสลิงให้อยู่ในสภาพที่สมบูรณ์ ก่อนและหลังการใช้งานทุกครั้งหากพบว่าชํารุดต้องหยุดการใช้ทํางานจนกว่าจะแก้ไขให้มีความปลอดภัย ข. จัดให้มีแผ่นเหล็กเหนียวกั้นหรือมีลูกกลิ้งบริเวณเหนือร่องรอกส่วนบนของเครื่องตอกเสาเข็มเพื่อป้องกันลวดสลิงหลุดจากร่องรอก ค. จัดให้มีการยึดปลายสลักที่สอดร้อยลูกตุ้มเพื่อป้องกันลูกตุ้มหลุด ง. เมื่อหยุดการตอกเสาเข็ม ต้องดูแลและควบคุมให้ลดระดับลูกตุ้มตอกเสาเข็มไว้ในตําแหน่งต่ําสุดของรางนําส่งเสาเข็มบนที่รองรับที่มีความมั่นคงแข็งแรง(3) การทํางานเกี่ยวกับเครื่องตอกเสาเข็มระบบดีเซลแฮมเมอร์ ก. จัดให้มีบันไดพร้อมราวจับ และโครงกันตกโลหะติดกับโครงเครื่องตอกเสาเข็ม ข. กรณีโครงเครื่องตอกเสาเข็มมีชั้นพัก ต้องจัดทําพื้นและทางเดินบนชั้นพักเป็นแบบกันลื่น และมีราวกันตกที่มีความมั่นคงแข็งแรงโดยรอบ ค. จัดให้มีอุปกรณ์หรือเครื่องหยุดอัตโนมัติที่สามารถหยุดการทํางานของเครื่องตอกได้ทันทีในกรณีฉุกเฉินประกาศ ณ วันที่ 7 พฤษภาคม พ.ศ. 2552อัมพร นิติสิริอธิบดีกรมสวัสดิการและคุ้มครองแรงงาน